Pikuletter

Picumnus
 Sasia
 Verreauxia
 Vivia

Pikuletter (Picumninae) er én av tre underfamilier i spettefamilien (Picidae). Gruppen inkluderer små spettefugler (Piciformes) som hovedsakelig forekommer i tropiske deler av Sør-Amerika, med 3 arter i Asia og 1 i Afrika.

Som hakkespetter har pikulettene store hoder, lange tunger som de bruker til å trekke ut insekter som de eter. De har også 2 fremoverpekende tær og 2 som peker bakover som hos de egentlige spettene, men de mangler de stive halefjærene som de egentlige spettene bruker når de klatrer i trær, så de hakker mer på greiner enn på opprette stammer. 

Nebbet er kortere og mindre dolklignende enn hos de egentlige spettene, så de leter for insekter og larver hovedsakelig i råttent treverk. De bruker også igjen spettehuller for rede istedenfor å lage ett selv. Eggene er hvite, som hos de fleste hullrugere.

Typisk for disse fuglene er at de har en grå eller matt grønn overdel og mørkstripet underdel.

Inndeling 
Inndelingen følger Taxonomy in Flux og er i henhold til Boyd (2017). Boyd regner med 29 arter fordelt i fire slekter. Det hersker imidlertid noe uenighet om inndelingen. HBW Alive regner blant annet 27 arter til Picumnus og kun tre slekter som sådan. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

 Piciformes, spettefugler, 484 arter
 Galbuli, (jakamarfugler), 57 arter
 Pici, (egentlige spettefugler), 427 arter
 Ramphastides, 157 arter
 Picides, 270 arter
 Indicatoridae, vokseterfamilien, 16 arter
 Picidae, spettefamilien, 237–254 arter
 Jynginae, vendehalser
 Picumninae, pikuletter
 Verreauxia
 V. africana, afrikapikulett
 Sasia
 S. ochracea, hvitbrynpikulett
 S. abnormis, malaypikulett 
 Vivia
 V. innominata, flekkpikulett (regnes ofte også som basal i Picumnus)
 Picumnus
 P. aurifrons, amazonpikulett
 P. pumilus, orinocopikulett
 P. lafresnayi, selvaspikulett
 P. exilis, ldkronepikulett
 P. sclateri, krattpikulett
 P. squamulatus, skjellpikulett
 P. spilogaster, hvitbukpikulett
 P. minutissimus, guyanapikulett
 P. pygmaeus, perlepikulett
 P. steindachneri, sjakkpikulett
 P. varzeae, varzeapikulett
 P. cirratus, båndpikulett
 P. dorbignyanus, pilspisspikulett
 P. temminckii, okernakkepikulett
 P. albosquamatus, kilepikulett
 P. fuscus, rusthalepikulett
 P. rufiventris, rustpikulett
 P. fulvescens, brunpikulett
 P. limae, brunkinnpikulett
 P. nebulosus, brunbrystpikulett
 P. castelnau, mimosapikulett
 P. subtilis, ucayalipikulett
 P. olivaceus, olivenpikulett
 P. granadensis, colombiapikulett
 P. cinnamomeus, kastanjepikulett
 Picinae, hakkespetter

Referanser

Kilder 
 Benz, Brett W.; Robbins, Mark B. & Peterson, A. Townsend (2006): Evolutionary history of woodpeckers and allies (Aves: Picidae): Placing key taxa on the phylogenetic tree. Molecular Phylogenetics and Evolution 40: 389–399.  (HTML abstract)
 del Hoyo, J.; Elliott, A. & Sargatal, J. (editors) (2002): Handbook of the Birds of the World, Vol. 7: Jacamars to Woodpeckers. Lynx Edicions, Barcelona. ISBN 84-87334-22-9
 Fuchs, J.; Ohlson, J. I.; Ericson, Per G. P. & Pasquet, E. (2006): Molecular phylogeny and biogeographic history of the piculets (Piciformes: Picumninae). Journal of Avian Biology 37(5): 487-496.  (HTML abstract)

Eksterne lenker 
 

Spettefugler